Dis 'n nuwe landbouwêreld en jy't die regte versekering nodig - SANTAM Sheep milking company seeks more suppliers to meet market demand
Dis 'n nuwe landbouwêreld en jy't die regte versekering nodig - SANTAM
Die hoogs tegniese, wetenskaplike en mededingende landbou-omgewing het tot gevolg dat al hoe meer boere besef hulle moet hul ondernemings teen risiko's beskerm.
Volgens Hanlie Kroese, Bestuurder: Markontwikkeling by Santam is boere nie net meer bewus van die soort risiko's waarvoor hulle te staan kom nie, maar ook die belangrikheid om dit te verseker. Santam het dié tendens opgemerk onder klein kommersiële veetelers wat meer algemene landbou- en lewendehaweversekering begin uitneem.
Veeboere moet egter bewus wees dat hulle nie een spesifieke benadering moet volg om hul risiko's te bepaal nie. Faktore soos die plaas se opset, veesoorte en siektes wat spesifiek in hul omgewing voorkom, moet afsonderlik oorweeg word. Santam Landbou se versekeringsproduk vir lewende hawe is só ontwerp dat die veeboer sy of haar polis kan aanpas volgens hul behoeftes en ook sodat hulle met die nuwe tendense in landbouversekering tred hou.
Kroese het bygevoeg, "Ons produk is nie 'n alleenstaande polis nie, maar kan uitgeneem word as deel van 'n boer se bateversekeringsportefeulje. Onder ons Lewendehawe-polis het die kliënt versekeringsopsies wat dekking insluit teen die vrekte van die diere weens brand en weerlig, aanvalle deur wilde diere, reën, vriesende of koue omstandighede of selfs plantvergiftiging. Die kliënt kan ook die dekking uitbrei deur dekking in te sluit vir Veldbrande, Aanspreeklikheid en Vervoer.
Vervoerdekking beskerm die boer wat diere na en van die mark of veiling vervoer. Aanspreeklikheidsdekking is noodsaaklik om die boer teen derdeparty-skade te beskerm, as diere byvoorbeeld uit kampe breek en die naburige boer se oes beskadig of in die pad beland en 'n motorongeluk veroorsaak wat tot besering of dood lei.
"Boere moet ook besluit of hulle versekering vir stoet- of kommersiële diere benodig. Ons beveel aan dat ons kliënte hul versekeringspolis aanpas gegrond op die risiko's wat spesifiek in hul omgewing voorkom. In sekere gebiede is weerlig 'n groot risiko en dan behoort boere hiervoor dekking uit te neem," het Kroese gesê.
"Stoetdiere word individueel verseker. Omvattende dekking kan uitgeneem word, maar die onus rus op die boer om die gevare in te sluit wat hy of sy as die belangrikste beskou.
Aan die ander kant kan individuele diere in 'n kommersiële trop nie verseker word nie. Die hele trop kan teen brand, weerlig, ontploffings en 'n paar bykomende uitbreidings verseker word. Die soort omvattende versekering wat vir 'n stoet beskikbaar is, is ook nie op die kommersiële trop van toepassing nie. Die rede is dat stoetdiere individueel geïdentifiseer kan word omdat hulle geregistreer word, maar dit is nie die geval met kommersiële diere nie.
"Santam Landbou se dinamiese span kundige onderskrywers is deeglik bewus van die risiko's op 'n veeplaas en om hierdie rede het ons versekeringsproduk vir hierdie sektor die laaste paar jaar gegroei en het ons nou 'n beduidende aantal kliënte in Suid-Afrika en Namibië."
Die maatskappy is nou selfs meer as ooit op persoonlike kontak ingestel. "Ons maak steeds staat op die dienste van 'n makelaar en dit dra by tot Santam se sukses," het Kroese afgesluit.
Om die regte versekering vir jou veeboerdery te bekom, kontak gerus jou makelaar vir meer inligting.
landbou ,	santam ,	verskering
South Africa	486 Farming	182 africa	150 USA	116 landreform	102 food	90 agriculture	79 wandile sihlobo	77 health	65 suid afrika	60